Sangen var den første singelen i albumet , og ble gitt ut over hele verden 29. mars 2007 med Def Jam Recordings. «Umbrella» ble en kommersiell suksess, den toppet listene i Australia, Canada, Tyskland, Irland, Sverige, Sveits, Norge, Storbritannia, USA og flere land. I Storbritannia fikk sangen mye oppmerksomhet da landet opplevde en kraftig flom og store mengder regn samtidig med at sangen ble gitt ut. Sangen er en av de mest spilte låtene på radio i 2000-årene. Den var nummer én på UK Singles Chart i ti sammenhengende uker, noe som gjorde singelen til den mest langvarige førsteplass-singelen siden 1994 (Wet Wet Wets single «Love Is All Around» hadde da holdt plassen i 15 uker). Singelen var en av de beste digitale debuter i USA og holdt seg på toppen av den amerikanske Billboard Hot 100 i syv sammenhengende uker.